。列女传云舜陟方，死于苍梧。二妃死于江湘之间，因葬焉。”按：湘山者，乃青草山。山近湘水，庙在山南，故言湘山祠。《读史方舆纪要》记载：唐天复二年，淮南将李神福败荆南帅成汭于君山。后唐天成三年，吴将苗璘攻楚岳州，至君山，及还，为楚将许德勋所擒。宋绍兴五年岳飞伐君山木为巨筏，塞洞庭诸汊港，擒斩杨么，是也。《志》云：山方六十里，状如十二螺髻，亦名洞庭山。《山海经》：洞庭之山，帝之二女居之，盖尧女湘君尝居此。又名酒香山，山有仙酒。汉武使栾巴求得之，为东方朔所窃饮。今春时山中往往闻酒香也。《道书》以君山为第一福地。